"Әниемнең хәле начар бит!" яки ни өчен балага даруны сатмаганнар?

	Ял көне иртән йөрәкнең сикереп-сикереп тибүенә уянып киттем. Сәер хәл... Болай булганы юк иде. Торып су эчкәч, рәтләнеп киткән кебек булды. Иртәнге ашны ашадык та, балалар белән урамга чыгып киттек. Көн шулкадәр эссе иде, шулай да җәяү шактый гына йөреп кайттык. 	 Төштән соң хәл тагын начарланды. Кан басымын үлчәгән идем, бераз югары. Йөрәк тагын тегеләй сикереп тибә башлады, пульс ешайды. Күңел болгана. Нишләргә? Узган ел бер дустым аритмиядән йөрәгенә операция ясаткан иде. Нинди дару эчим икән, дип шуңа смс яздым. Ул әйткән даруны 10 яшьлек улыма язып бирдем дә даруханәгә җибәрдем.  
	Эльвира ШАКИРОВА	
Шәһри Казан

	№ --- | 09.08.2022	


